Rre e ne e le moenjenere wa metšhine. Gantsi o ne a le matlhagatlhaga fa a ntlotlela ka dipalo le saense. Fa ke sa le mosimane, ke ne ke kgatlhiwa ke dimela le diphologolo tse di mo dinokaneng le mo makadibeng a a fa gaufi le kwa gae kwa New Paris, Ohio, kwa U.S.A. Ka jalo fa ke ya kwa Purdue University ke ne ka ithuta ikholoji, e leng thuto ya kafa ditshedi, dimela le tikologo ya tsone di amanang ka teng. “MORENA, re rute kafa re ka rapelang ka gone.” Fa mongwe wa barutwa ba ga Jesu a ne a dira kopo eno, o ne a mo araba a re: “Le fa e le leng fela fa lo rapela, lo re, ‘Rara, a leina la gago le itshepisiwe.’” (Luke 11:1, 2) Jesu o ka bo a ile a bitsa Jehofa ka maina a a kgatlhang a a jaaka “Mothatayotlhe,” “Motlhatlheledi . . . yo Mogolo,” “Mmopi,” “Mogologolo wa Malatsi,” le “Kgosi ya bosakhutleng.” (Gen. 49:25; Isa. 30:20; 40:28; Dan. 7:9; 1 Tim. 1:17) Go na le moo, Jesu o ne a tlhopha go mmitsa “Rara.” Ka ntlha yang? Gongwe ka gonne o batla gore re atamalane le Motho yono yo o tlotlegang thata go gaisa botlhe mo lobopong fela jaaka ngwana yo o ikokobeditseng a atamalana le rraagwe yo o lorato.